ai4bharat/Pralekha huggingface dataset:
وزارت دفاع
بھارتی بحریہ اور آئی آئی ٹی دہلی کے درمیان مفاہمت نامے پر دستخط کے لیے پریس ریلیز
نئی دہلی ،10 فروری ،2021، زیر آب نیول الیکٹرانکس سسٹمز کے سلسلے میں بھارتی بحریہ اور آئی آئی ٹی دہلی کے درمیان تعلقات کو مزید آگے بڑھانے کے لیے ایک مفاہمت نامے پر دستخط کیے گئے ہیں۔ یہ تعلقات 1970 کی دہائی سے قائم ہیں اور زیر آب الیکٹرانکس کے میدان میں بحریہ کے لیے اہم ٹیکنالوجیوں کو آئی آئی ٹی دہلی کے سینٹر فار ایپلائڈ ریسرچ ان الیکٹرانکس  اسی وقت سے تیار کر رہی ہے۔ آئی آئی ٹی دہلی میں ہونے والی تحقیق نے بھارتی بحریہ کی طرف سے کی جانے والی ٹیکنالوجی کی ترقی میں ایک اہم رول ادا کیا ہے۔وزیر اعظم مودی کے وژن ’آتم نربھر بھارت‘ کے مطابق بھارتی بحریہ، آئی آئی ٹی دہلی کے ذریعے بڑے ٹیکنالوجی پروجیکٹوں کی ترقی کو تسلیم کرتی ہے۔
وزیراعظم کا دفتر
وزیر اعظم نریندر مودی 16 نومبر کو جین آچاریہ شری وجے ولبھ سرایشور جی مہارج کی 151 ویں سالگرہ تقریبات کے موقع پر امن کے مجسمےکی نقاب کشائی کریں گے
نئی دہلی14،نومبر2020
وزیر اعظم جناب نریندر مودی ویڈیو کانفرنسنگ کے ذریعے 16 نومبر 2020 کو دن میں ساڑھے 12 بجے جین آچاریہ شری وجے ولبھ سرایشور جی مہاراج کی 151 ویں سالگرہ تقریبات کے موقع پر امن کے مجسمے کی نقاب کشائی کریں گے۔
شری وجے ولبھ سرایشور جی مہاراج 1954-1870) نے ایک ایسے جین سنت کی حیثیت کفایت شعاری سے سے زندگی گزاری جو بھگوان مہاویر کے پیغام کو پھیلانے کے لئے بے لوث اور جانفشانی سے کام کرتا ہے۔ انہوں نے عوام کی فلاح وبہبود اور بھلائی ،تعلیم کو پھیلانے، سماجی برائیوں کو ختم کرنے کے لئے بھی زبردست کام کیا۔انہوں نے تحریک دینے والی شاعری، مضامین اورادب میں بھی خوب ہاتھ آزمایا اور آزادی کی تحریک اور سودیشی کے کاز کی سرگرم حمایت کی۔ ان سے تحریک پاکر کالجوں، اسکولوں اور مطالعے کے مراکز سمیت 50 سے زیادہ نامور تعلیمی ادارے سے بہت سی ریاستوں میں سرگرم عمل ہیں۔ ان کے اعزاز میں جس مجسمے کی نقاب کشائی کی جائے گی اسے امن کے مجسمے کا نام دیا گیا ہے۔ 151 انچ اونچا مجسمہ تانبے کے ساتھ 8 دھاتوں Ashtadhatu سے بنایا گیا ہے۔ اس مجسمے میں تانبے کا زیادہ استعمال کیاگیا ہے اور یہ راجستھان کے پالی میں وجے ولبھ سادھنا کیندر، جیت پورہ میں نصب کیا جارہا ہے۔
...............................................................
م ن، ح ا، ع ر
14-11-2020
U-7242
(
ٹیکسٹائلز کی وزارت
بھارت کو کپاس کے دوسرے عالمی دن کے موقع پر اس کے کپاس کیلئے اب تک کا پہلا برانڈ اور لوگوملا، جو کہ بھارتی کپاس کے لئے ایک تاریخی دن ہے
نئی دلی، 7 ؍ اکتوبر،ٹیکسٹائل اور خواتین و اطفال کی بہبود کی مرکزی وزیر محترمہ اسمرتی زوبن ایرانی نے 7 اکتوبر 2020 کو ویڈیو کانفرنسنگ کے ذریعےکپاس کے دوسرے عالمی دن کے موقع پر ہندوستانی کپاس کے لئے پہلا برانڈ اور لوگو لانچ کیا۔ اب ہندوستان کے پریمیئم کاٹن کو کپاس کی عالمی تجارت میں 'کستوری کاٹن' کے نام سے جانا جائے گا۔ کستوری کاٹن برانڈ، سفیدی، چمک، گداز، صاف ستھرا ، چمک دمک ، انفرادیت اور ہندوستانیت کی نمائندگی کرے گا۔
اس موقع پر بولتے ہوئے وزیر موصوف نے کہا کہ اس دن کا بے صبری سے انتظار تھا کہ آج ہندوستانی کاٹن کو ایک برانڈ اورلوگ فراہم کیا گیا۔ یہ موقع اس لحاظ سے بھی اہم ہے کہ آج دوسرا عالمی کپاس دن پوری دنیا میں منایا جا رہا ہے۔
وزیر موصوف نے ہندوستانی اقتصادیات میں کپاس کی اہمیت کو یاد کیا۔ انہوں نے کہا کہ ‘‘ کپاس ہندوستان کی بنیادی کاروباری فصلوں میں سے ایک ہے اور یہ تقریباً 6 ملین کپاس کے کسانو ں کو معاش کا ذریعہ فراہم کرتی ہے۔ ہندوستان پوری دنیا میں کپاس پیدا کرنے والا دوسرا سب سے بڑا ملک اور کپاس کی کھپت کرنے والا دنیا کا سب سے بڑا ملک ہے۔ہندوستان ہر سال 6 ملین ٹن کپاس پیدا کرتا ہے، جو کہ عالمی سطح پر کپاس کی کل پیداوار کا 23 فیصد ہے۔ اس کے علاوہ ہندوستان میں پیدا ہونے والا آرگینک کپاس عالمی سطح پر اس کی پیداوار کا 51فیصد ہے، جو کہ استقامت کے تئیں ہندوستان کی کوششوں کو ظاہر کرتاہے۔
محترمہ ایرانی نے کہا کہ آرگینک پیداوار کے استحکام، سلامتی اور ایک سرے سے دوسرے سرے تک پتہ لگانے کی صلاحیت کو یقینی بنانے کیلئے ایک ایسے ادارہ جاتی نظام کی ضرورت ہے، جو عالمی سطح پر قابل قبول ہو اور جس کا موازنہ بین الاقوامی معیاروں کے مطابق کیا جا سکے۔ اس کےلئے کپڑے کی وزارت نے کامرس اور صنعت کی وزارت کے تحت کام کرنے والے اے پی ای ڈی اے، سے مل کر آرگینک کپاس کے لئے سندکاری کی ایک تجویز پیش کی ہے، جسے کپڑے کی قدر کے مجموعی سلسلہ میں مرحلہ وار طریقے سے متعارف کرایا جائے گا۔ اسی طرح اے پی ای ڈی اے کے ساتھ غیر آرگینک کپاس کی سندکاری کے نظا م کی تجویز بھی پیش کی گئی ہے تاکہ کپاس کا استعمال مناسب طریقے سے شروع کیاجا سکے۔
وزیر موصوف نے کہا کہ کاٹن کارپوریشن آف انڈیا ، نے کاٹن کی اب تک کی سب سے اونچی کم از کم امدادی قیمت ، طے کی ہے اور اسے امید ہے کہ کپاس کے نئے سیزن میں ایم ایس پی کے تحت کپاس کی خریداری میں اضافہ ہوگا۔ سی سی آئی نے کپاس اگانے والی تمام ریاستوں میں اس کی خریداری کے 430مراکز کھولے ہیں اور کسانوں کو 72 گھنٹے کے اندر ڈیجیٹل طریقے سے پیسے کی ادائیگی کی جا رہی ہے۔ اس کےعلاوہ اسے ٹیکنالوجی سے لیس کرنے کے لئے سی سی آئی نے ‘‘ کاٹ-الائی’’ نام سے ایک موبائل ایپ تیار کیاہے، جس کے ذریعے موسم کی صورتحال ، فصل کی حالت اور کاشتکاری کے بہترین طریقے کے بارے میں تازہ ترین خبریں فراہم کی جائیں گی۔سی سی آئی کے ذریعے ایم ایس ایم ای ملوں، کھادی اور دیہی صنعت کو فی گٹھر 300 روپے کی رعایت پیش کی جا رہی ہے۔ کوآپریٹیو سیکٹر کی ملیں اپنی مقابلہ آرائی اور اثر انگیزی میں اضافہ کریں گی۔ یہ بھی کہا گیا تھا کہ کپاس کا استعمال ہر قسم کی ٹیکنیکل ٹیکسٹائل میں کیا جا سکتا ہے۔ اس کے علاوہ وزیر موصوف نے بتایا کہ حکومت نے کسانوں کی فلاح و بہبود کےلئے بل پاس کئے ہیں، جس سے صنعتوں کو بھی فائدہ ہوگا۔
وزیراعظم کا دفتر
وزیر اعظم یکم اکتوبر کو5 جی خدمات کا آغاز کریں گے
وزیر اعظم انڈین موبائل کانگریس کے چھٹے ایڈیشن کا افتتاح کریں گے
ایک نئے تکنیکی دور کا آغاز کرتے ہوئے، وزیر اعظم جناب نریندر مودی یکم اکتوبر کو صبح 10 بجے پرگتی میدان، نئی دہلی میں 5 جی خدمات کا آغاز کریں گے۔ 5 جی ٹیکنالوجی ہموار کوریج، اعلیٰ ڈیٹا کی شرح، کم سے کم اخفا ، اور انتہائی قابل اعتماد مواصلات فراہم کرے گی۔ اس سے توانائی کی کارکردگی، سپیکٹرم کی کارکردگی اور نیٹ ورک کی کارکردگی میں اضافہ ہوگا۔
وزیر اعظم انڈین موبائل کانگریس  کے چھٹے ایڈیشن کا بھی افتتاح کریں گے۔ آئی ایم سی 2022 کا انعقاد یکم سے 4 اکتوبر تک "نیو ڈیجیٹل یونیورس" کے تھیم کے ساتھ ہونا ہے۔ یہ ڈیجیٹل ٹیکنالوجی کو تیزی سے اپنانے اور پھیلنے سے پیدا ہونے والے منفرد مواقع پر تبادلہ خیال اور نمائش کے لیے سرکردہ مفکرین، کاروباری افراد، اختراع کاروں اور سرکاری اہلکاروں کو یکجا کرے گا۔
پیٹرولیم اور قدرتی گیس کی وزارت
26اگست 2019 کو سی جی ڈی کی بولی کے 10ویں راؤنڈ کے لئے کام کے آغاز کی تقریب
نئی دہلی، 23/اگست۔ 2018-19 کے دوران پی این جی آر بی نے سی جی ڈی بولی کے نویں اور دسویں راؤنڈ کے تحت سٹی گیس ڈیولپمنٹ نیٹ ورک کو فروغ دینے کے لئے 136 جغرافیائی علاقوں میں ٹھیکے دینے کا کام مکمل کرلیا ہے۔ دسویں راؤنڈ کے بعد 27 ریاستوں اور مرکز کے زیر انتظام علاقوں کے 400 سے زیادہ اضلاع میں 53 فیصد جغرافیائی علاقے اور بھارت کی 70 فیصد آبادی کو سی جی ڈی نیٹ ورک تک رسائی حاصل ہوگی۔
سی جی ڈی کی بولی کے نویں راؤنڈ کے کام کے آغاز اور سی جی ڈی بولی کے دسویں راؤنڈ کے آغاز پر وزیر اعظم جناب نریندر مودی نے 22 نومبر 2018 کو افتتاح کیا تھا۔ یکم مارچ 2019 کو نئی دہلی کے انڈیا ہیبیٹیٹ سینٹر میں منعقد ایک تقریب میں دسویں سی جی ڈی بولی کے راؤنڈ کے تحت 50 جی اے کے لئے کامیاب اکائیوں کو پٹرولیم اور قدرتی گیس کے وزیر اور ہنرمندی کے فروغ اور صنعت کاری کے وزیر نے لیٹر اور انٹینٹ تقسیم کئے تھے۔
پٹرولیم اور قدرتی گیس اور اسٹیل کے مرکزی وزیر جناب دھرمیندر پردھان 26 اگست 2019 کو نئی دہلی کے وگیان بھون میں سٹی گیس ڈیولپمنٹ نیٹ ورک کو فروغ دینے کے خاطر دسویں سی جی ڈی بولی راؤنڈ کے تحت 50 جی اے مختص کرنے کے لئے کام کا آغاز کریں گے۔ یہ جی اے 3500 سے زیادہ سی اے جی اسٹیشنوں، 2 کروڑ پی این جی کنکشنوں اور 58000 پی این جی کنکشنوں کے لئے ایک 8 سالہ پروگرام شروع کرے گا۔ امید ہے کہ ان جی ایز سے 50 ہزار کروڑ روپے کی سرمایہ کاری ہوگی اور ملک میں قابل قدر راست اور بالواسطہ روزگار پیدا ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ و ا۔م ر
UN-3843
(Visitor Counter : 55
کابینہ
قدرتی آفات جھیل سکنے والے بنیادی ڈھانچے کی فراہمی کیلئے بین الاقوامی اتحاد کی تشکیل کو کابینہ کی منظوری
وزیراعظم 23ستمبر2019 کو نیویارک میں اقوام متحدہ کی موسمیاتی تبدیلی سربراہ ملاقات کے دوران سی ڈی آر آئی کا آغاز کریں گے
نئی دہلی۔28؍اگست۔مرکزی کابینہ نے وزیراعظم جناب نریندر مودی کی قیادت میں نئی دلّی میں ایک معاون دفتر کے قیام سمیت قدرتی آفات جھیل سکنے والے بنیادی ڈھانچے  کے سلسلے میں ایک بین الاقوامی اتحاد کے قیام کو اپنی استقدامی منظوری دے دی ہے۔ مذکورہ تجویز کو وزیراعظم نے 13 اگست 2019 کو اپنی منظوری دی ہے۔
سی ڈی آر آئی کو 23ستمبر 2019 کو نیویارک ، امریکہ میں اقوام متحدہ کی موسمیاتی تبدیلی ایکشن سربراہ ملاقات کے دوران آغاز سے ہمکنار کیے جانے کی تجویز ہے۔ اس کا اہتمام اقوام متحدہ کے سکریٹری جنرل کی جانب سے کیا جارہا ہے اور یہ اجتماع بڑی تعداد میں ممالک کے سربراہان کو موسمیاتی تبدیلی اور اس کے نتیجے میں لاحق ہونےو الی تباہی سے متعلق اثرات سے نمٹنے کیلئے عہد بند ہونے کا موقع فراہم کریگا اور سی ڈی آر آئی کیلئے جس اعلیٰ سطح کی شفافیت اور دور اندیشی درکار ہے اس کا خاکہ بھی واضح کرے گا۔
مذکورہ منظوری منجملہ دیگر اُمور کے درج ذیل اقدامات پر مشتمل ہے:
- نئی دہلی میں ایک معاون دفتر کے قیام کے ساتھ بین الاقوامی سی ڈی آر آئی کا قیام۔
- سی ڈی آر آئی کے معاون دفتر کا قیام سوسائٹیوں کو درج رجسٹر کرنے کے ایکٹ 1860 کے تحت ایک سوسائٹی کے طور پر نئی دہلی میں عمل میں آئے گا جس کا نام سی ڈی آر آئی سوسائٹی ہوگا یا کوئی دوسرا مماثل نام جو اس وقت دستیاب ہوگا۔ سی ڈی آر آئی کے میمورنڈم آف ایسوسی ایشن اور ذیلی اصول وضوابط قواعد یا قوانین قومی قدرتی آفات انتظام اتھارٹی  کے ذریعے آنے والے وقت میں تشکیل دیے جائیں گے۔
- حکومت ہند کی جانب سے اصولی منظوری کے تحت اعانت کے طور پر 480 کروڑ روپئے  سی ڈی آر آئی کو بنیادی ضروریات کیلئے فراہم کیے جائیں گے تاکہ وہ اپنی تکنیکی اور تحقیقی پروجیکٹوں کی ضروریات جاری بنیادوں پر پوری کرسکے۔ یعنی سکریٹریٹ کا دفتر قائم کرسکے اور 20-2019 سے لیکر 24-2023 کے دوران پانچ برسوں میں بار بار لاحق ہونے والے اخراجات اور مصارف بھی برداشت کرسکے۔
- چارٹرڈ ڈاکومینٹ یا اصولی دستاویز پرتمام متعلقہ ممالک کے دستخط ہوں گے اور یہ دستاویز سی ڈی آر آئی کی بنیادی دستاویز قرار پائے گی۔ اس چارٹر کو متعلقہ ممالک کی رائے لینے کے بعد این ڈی ایم اے وزارت خارجہ کے مشورے سے حتمی شکل دیگا۔
سی ڈی آر آئی ایک ایسے پلیٹ فارم کے طور پر کام کریگا جہاں جو بھی جانکاری دستیاب ہوگی اسے موسمیاتی تبدیلی کی تباہ کاری اور موسمیات کی تبدیلی کو جھیل سکنے والے بنیادی ڈھانچے کے مختلف پہلوؤں سے ہم آہنگ کرکے باہم شیئر کیا جائیگا۔ اس سے گوناں گو ں شراکت داروں کو یکجاہوکر تکنیکی مہارت بہم پہنچانے میں مدد ملے گی ، ایسا کرتے ہوئے اپنے آپ ایک میکانزم وضع ہوجائیگا جو ممالک کو اپنے یہاں اپنی صلاحیت اور طریقہ ہائے کار کو بہتر بنانے میں مدد دیگا جن کا تعلق ان کی اپنے ملک میں لاحق ہونے والے خطرات ، اقتصادی ضروریات اور بنیادی ڈھانچوں کی ترقی وغیرہ کے تقاضوں سے ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3917
(Visitor Counter : 81
امور صارفین، خوراک اور عوامی تقسیم کی وزارت
صارفین کے امور، خوراک اور عوامی نظام تقسیم کے مرکزی وزیر جناب پیوش گوئل نے گوالیار میں فوڈ کارپوریشن آف انڈیا کے گودام کا اچانک معائنہ کیا
جناب پیوش گوئل نے گودام کے احاطے میں سی سی ٹی وی کیمروں کے کام کاج، اناج کی دیکھ بھال، تحفظ اور آپریشن وغیرہ، ڈیجیٹل انڈیا کے اہم نکات، ڈپو آن لائن سسٹم  اور صفائی ستھرائی کی تعریف کی
صارفین کے امور، خوراک اور عوامی نظام تقسیم، ٹیکسٹائل، کامرس اور صنعتوں کے مرکزی وزیر جناب پیوش گوئل نے آج گوالیار میں فوڈ کارپوریشن آف انڈیا  کے گودام کا اچانک معائنہ کیا۔
جناب گوئل نے اچانک معائنہ کے دوران ڈپو کے پورے کام کاج کا جائزہ لیا، یہ ڈپو 5.5 ایکڑ رقبے پر پھیلا ہوا ہے اور اس کی ذخیرہ کرنے کی گنجائش 15156 ایم ٹی ہے اور موجودہ اسٹاک کی پوزیشن 1199 ایم ٹی ہے۔
انہوں نے ڈپو کی جامع حفاظت، ذخیرہ کی دیکھ بھال، تحفظ اور نقل و حرکت وغیرہ کے لیے نصب سی سی ٹی وی کیمروں کے کام کی ستائش کی۔ ڈیجیٹل انڈیا کے دائرہ کار میں ڈپو آن لائن سسٹم  اور ڈپو کے احاطے میں صفائی ستھرائی کو بھی سراہا۔ مرکزی وزیر نے مستقبل میں موجودہ معیار کو برقرار رکھنے کا بھی مشورہ دیا۔
جناب گوئل نے ڈپو کے احاطے میں ایک درخت لگایا۔ اس موقع پر معائنہ کے دوران جناب ویش گڑھپالے ، جی ایم-ایف سی آئی ایم پی ریجن، جناب بلونت سنگھ، ڈویژنل منیجر-گوالیار اور دیگر افسران موجود تھے، جن میں جناب راج کمار شاکیا، عملے کے منیجر ، جناب سمیر سنگھ مینا، ڈپو کے منیجر، محترمہ دیپا اہیروار، کیو سی کی منیجر ،جناب پورن مل مینا، منیجر- ڈپو، جناب گھنشیام مینا، منیجر- ڈپو اور ایف ایس ڈی -گوالیار کے دیگر ملازمین اور مزدور بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-9536
(Visitor Counter : 38
وزیراعظم کا دفتر
وزیراعظم نے چاندی کا تمغہ جیتنے پرخواتین کی ٹریپ ٹیم کی ستائش کی
وزیراعظم جناب نریند رمودی نے ایشیائی کھیلوں میں چاندی کا تمغہ جیتنے کے لئے خواتین ٹریپ ٹیم کی منیشا کیر، پریتی رجک اور راجیشوری کماری کے شاندار مظاہرے کی سراہناکی ہے۔
ایک سوشل میڈیا  پوسٹ میں وزیراعظم نے کہا؛
’’ہماری خواتین ٹریپ ٹیم کے ذریعے مہارت اور درستگی کے شاندار مظاہرے کی بدولت بھارت نے اس ایونٹ میں چاندی کا تمغہ جیتا ہے!اس غیرمعمولی کارکردگی کے لئے شاباش منیشا کیر، پریتی رجک اور راجکماری ۔‘‘
کامرس اور صنعت کی وزارتہ
مرکز کو اس سیزن میں ہندوستانی آم کی امریکو برآمد کی منظوری حاصل
ایک اندازے کے مطابق، سال 2022 آم کی برآمدات20-2019 کے مقابلے میں زیادہ ہوسکتی ہیں
یو ایس ڈی اے نے ہندوستان کے شمال مشرق سے آم کی برآمدات میں اضافہ کرنے کی منظوری دی
سال 2017 سے 2020 کے دوران 3000 ایم ٹی آم، امریکہ کو برآمد کئے گئے
نئی دہلی،11 جنوری 2022: مرکزی حکومت نے، اس نئے سیزن میں ہندوستانی آم کی امریکہ کو برآمد کے لیے ، امریکہ کے محکمہ زراعت  کی منظوری حاصل کرلی ہے۔ اس طرح اب امریکہ میں صارفین کو ہندوستان کے بہترین آم تک رسائی حاصل ہوگی۔
امریکہ نے ہندوستانی آم کی برآمد پر 2020 سے پابندی لگا دی ہے کیونکہ یو ایس ڈی اے کے شعاع ریزی کے انسپیکٹر سہولت کے معاہدے کے لیے، ہندوستان کا دورہ کرنے سے قاصد تھے کیونکہ کووڈ-19 وبا کے باعث بین الاقوامی سفر پر پابندیاں عائد تھیں۔
حال ہی میں، 23 نومبر 2021 کو منعقد ہونے والی بارہویں ہند- امریکہ تجارتی پالیسی فارم  کی میٹنگ کے مطابق زراعت اور کسان کی بہبود کے محکمے اور امریکی محکمہ زراعت  نے 2 بمقابلہ 2 زرعی منڈی تک رسائی کے مسائل کو نافذ کرنے کے لیے ایک معاہدے کے فریم ورک پر دستخط کئے ہیں۔
معاہدے کے تحت ہندوستان سے امریکہ کو ہندوستان کے آم اور انار کی برآمدات جبکہ امریکہ سے چیری اورالفالفا کی درآمد کے لیے شعاع ریزی کے مشترکہ پروٹوکول پر عملدرآمد کریں گے۔
ایک نظر ثانی شدہ ورک پلان پر کام کیا گیا ہے جس میں شعاع ریزی کے استعمال کی پیشگی منظوری کی نگرانی کی مرحلہ وار منتقلی بھی شامل ہے جیسا کہ دونوں ممالک کے درمیان طے پایا ہے۔
باہمی معاہدے کے ایک حصے کے طور پر، ہندوستان مارچ کے مہینے کے بعدآموں کی الفانسو قسم کے ساتھ شروع ہونے والے آم کے سیز میں ، امریکہ کو آم برآمد کرسکے گا۔ قابل ذکر بات یہ ہے کہ امریکہ میں ہندوستانی آم کی بہت زیادہ مقبولیت ہے نیز یہ صارفین کے لیے ترجیح ہے۔ واضح رہے کہ ہندوستان نے 18-2017 میں امریکہ کو 800 میٹرک ٹن  آم برآمد کئے تھے اور اس پھل کی برآمداتی قیمت 2.75 امریکی ملین ڈالر تھی۔
اسی طرح، 19-2018 میں 3.63 ملین امریکی ڈالر کی مالیت کے 951 ایم ٹی ہندوستانی آم امریکہ کو برآمد کئے گئے تھے جبکہ 20-2019 میں 1095 ایم ٹی آم امریکہ بھیجے گئےتھے جن کی مالیت 4.35 ملین امریکی ڈالر رہی تھی۔
برآمد کنندگان سے موصول ہونے والے تخمینے کے مطابق سال 2022 میں امریکہ کو ہندوستان آم کی برآمدات سال 20-2019 کے اعداد وشمار سے تجاوز کرسکتی ہے۔
یو ایس ڈی اے کی منظوری سے آم کے روایتی پیداواری حصوں سے برآمدات کی راہ ہموار ہوگی جن میں مہاراشٹر، اترپردیش ، آندھراپردیش اور تلنگانہ شامل ہیں۔
زرعی اور ڈبہ بند مصنوعات کی برآمدات کی ترقیاتی اتھارٹی  نے کہا ہے کہ یہ لنگڑا، چوسا، دسہری، فضلی وغیرہ جیسے شمال اور مشرقی ہندوستان کے آم کی دیگر ذائقے دار اقسام کو اترپردیش ، بہار اور مغربی بنگال سے برآمد کرنے کا موقع فراہم کرے گا۔
اناج کی برآمدات اپریل 2022 سے شروع ہوگی جبکہ امریکہ سے الفالفا اور چیری کی درآمدات اپریل 2022 میں شروع ہوں گی۔
وزارت خزانہ
کیرالہ، کاروبار کرنے کو آسان بنانے سے متعلق اصلاحات کی تکمیل کرنے والی آٹھویں ریاست بن گیا ہے: 2373 کروڑروپے کا اضافی قرض لینے کی اجازت دے دی گئی
کاروبار کرنے کو آسان بنانے سے متعلق اصلاحات کے نفاذ کے لئے اب تک 8 ریاستوں کو 23149 کروڑروپے کا اضافی قرض لینے کی اجازت
کیرالہ ، ملک کی ایسی آٹھویں ریاست بن گیا ہے، جس نے وزارت خزانہ کے محکمہ اخراجات کے ذریعہ وضع کردہ کاروبار کرنے کو آسان بنانےسے متعلق اصلاحات کی کامیابی کےساتھ تکمیل کرلی ہے۔اس طرح سے ریاست کھلے بازار سے قرض حاصل کرنے کے نظام کے ذریعہ 2373 کروڑ روپے کے اضافی مالی وسائل حاصل کرنے کی اہل بن گئی ہے۔ 12 جنوری 2021 کو محکمہ اخراجات کے ذریعہ اس کی اجازت بھی دے دی گئی ہے۔ کیرالہ اب آندھر ا پردیش ، کرناٹک ، مدھیہ پردیش ، اوڈیشہ ، راجستھان ،تمل ناڈو اور تلنگانہ جیسی اُن سات دیگر ریاستوں میں شامل ہوگیا ہے، جنہوں نے ان اصلاحات کی تکمیل کرلی ہے۔ کاروبارکرنے کو آسان بنانے سے متعلق اصلاحات کی تکمیل کے بعد ان آٹھ ریاستوں کو 23149 کروڑروپے کا اضافی قرض حاصل کرنے کی اجازت دے دی گئی ہے۔اضافی قرض حاصل کرنے کی جو اجازت دی گئی ہے، ریاست وار اس کی مقدار حسب ذیل ہے:
|
|
نمبرشمار
|
|
ریاست
|
|
رقم (کروڑروپے میں
|
|
1
|
|
آندھر اپردیش
|
|
2,525
|
|
2
|
|
کرناٹک
|
|
4,509
|
|
3
|
|
کیرالہ
|
|
2,261
|
|
4
|
|
مدھیہ پردیش
|
|
2,373
|
|
5
|
|
اوڈیشہ
|
|
1,429
|
|
6
|
|
راجستھان
|
|
2,731
|
|
7
|
|
تمل ناڈو
|
|
4,813
|
|
8
|
|
تلنگانہ
|
|
2,508
کاروبار کرنے کی آسانی ملک میں سرمایہ کاری کے لئے سازگار ماحول سے متعلق ایک اہم اشاریہ ہے۔ کاروبار کرنے کی آسانی کی سمت میں بہتری سے ،ریاستی معیشت کے مستقبل میں تیزی کے ساتھ نمو کی راہ ہموار ہوتی ہے۔ لہٰذا حکومت ہند نے مئی 2020 میں ایک فیصلہ کیا تھا کہ ریاستوں کو اضافی قرض حاصل کرنے کی اجازت دئے جانے کے عمل کو اُس ریاست سے جوڑا جائے ، جو کاروبار کو آسان بنانے سے متعلق سہولت کے لئے اصلاحات کریں۔ اس سلسلے میں جن اصلاحات کا تعین کیا گیا ہے ، وہ حسب ذیل ہیں:
i- ’ضلع سطحی کاروباری اصلاحات کارروائی منصوبہ ‘ کے لئے پہلے ایسسمنٹ کی تکمیل ۔
ii- متعددقوانین کے تحت کاروباریوں کے ذریعہ حاصل کردہ رجسٹریشن سرٹیفکیٹ / منظوریوں/ لائسنسوں کی تجدید سے متعلق ضرورتوں کا خاتمہ۔
iii- ایسے معاملات میں جہاں انسپکٹروں کی تعیناتی مرکزی طور پر کی جاتی ہے ، وہاں قوانین کے تحت کمپیوٹرائز مرکزی رینڈم انسپکشن نظام کا نفاذ ۔اسی انسپکٹر کو اگلے برسوں میں معائنے کے لئے وہی یونٹ نہیں دی جائے گی۔بزنس مالک کو پیشگی انسپکشن نوٹس دیا جائےگا اور معائنے کے 48 گھنٹے کے اندر معائنہ رپورٹ اپ لوڈ کی جائے گی۔
کووڈ-19 کی وبا کے سبب پیدا شدہ چیلنجوں سے نمٹنے کے لئے وسائل کی ضرورت کے پیش نظر ، بھارت سرکار نے 17مئی 2020 کو اس بات کی اجازت دے دی کہ ریاستیں اپنی جی ایس ڈی پی کے تناسب میں مقررہ حدسے دو فیصد زیادہ رقم بطور قرض لے سکتی ہیں۔اس خصوصی انتظام کے نصف کو ریاستوں کے شہریوں پر مرکوز اصلاحات سے جوڑا گیا تھا۔شہریوں پر مرکوزاصلاحات کے جن چار شعبوں کی نشاندہی کی گئی تھی وہ ہیںایک قوم – ایک راشن کارڈ نظام کا نفاذ  کاروبار کو آسان بنانےسے متعلق اصلاحات  شہری لوکل باڈی / یوٹلٹی اصلاحات اور  توانائی کےشعبے سے متعلق اصلاحات ۔
اب تک دس ریاستوں نے ایک قوم – ایک راشن کارڈ نظام کا نفاذ کیا ہے۔ آٹھ ریاستوں نے کاروبار کرنے کو آسان بنانے سے متعلق اصلاحات کی ہیں اور چار ریاستوں نے لوکل باڈی اصلاحات کی ہیں۔ اصلاحات کرنے والی ریاستوں کو اب تک مجموعی طور پر جتنے اضافی قرض کے حصول کی اجازت دی گئی ہے وہ 56526 کروڑروپے ہے۔
زراعت اور کاشتکاروں کی فلاح و بہبود کی وزارت
زراعت بطور ذریعہ معاش
نئی دہلی،13 دسمبر، 2022/ متواتر لیبر فورس سروے  کے مطابق جو وزارت شماریات اور پروگرام کے نفاذ  کے ذریعہ کرائے گئے، ملک کے زرعی شعبے میں مصروف معمول کی حیثیت میں چھوٹے اور پسماندہ کسانوں سمیت دیہی کارکنوں کا فیصد 60.8 ہے۔ ایک نظر میں زرعی اعدادوشمار 2021 کے مطابق، بھارت نے سال 2019 میں دالوں کی عالمی پیداوار میں 25.44 فیصد حصہ ڈالا۔ بھارت سال 21-2020میں دالوں کا دوسرا سب سے بڑا درآمد کار  تھا۔ سال 21-2020 میں 310.74 ملین ٹن غذائی اجناس کی ریکارڈ پیداوار ہوئی ہے۔
زراعت کے لیے الگ بجٹ پیش کرنے کی کوئی تجویز نہیں ہے۔ تاہم، حکومت ہند اس شعبے کو سب سے زیادہ ترجیح دیتی ہے جو بھارتی معیشت کی ریڑھ کی ہڈی ہے۔ یہ اس حقیقت سے ظاہر ہوتا ہے کہ وزارت زراعت اور کسانوں کی بہبود کے لیے بجٹ مختص بہت زیادہ ہے۔ یہ 14-2013 میں 27,662.67 کروڑ روپے سے بڑھ کر 23-2022 میں 1,32,513.62 کروڑ روپے ہو گیا ہے، یعنی 379 فیصد کا قطعی اضافہ۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی۔
۔۔۔
ش ح ۔ ا س۔ ت ح ۔
U – 13762
(Visitor Counter : 66
وزیراعظم کا دفتر
ایگزام وارئیرز کتابچے کا مقصد طلبا کو امتحان سے متعلق ہر طرح کے تناؤ سے راحت پہنچانا ہے: وزیراعظم
وزیراعظم جناب نریندر مودی نے کہا ہے کہ ایگزام وارئیرز کتابچے کا مقصد طلبا کو ہر قسم کے ذہنی تناؤ سے راحت پہنچانا ہے۔جناب مودی، تعلیم کے محکمے کی مرکزی وزیر مملکت محترمہ اناپورنا دیوی کے ایک ٹوئیٹ کا جواب دے رہے تھے، جس میں وزیر موصوفہ نے بتایا کہ کوڈرما میں ایک اسکول کے طلبا نے ایگزام وارئیرس کے مطالعے کے بعد امتحان سے متعلق ذہنی دباؤ سے راحت محسوس کی۔
وزیراعظم نے اپنے ٹوئیٹ میں کہا کہ :
‘‘بہت اچھا! طلبا امتحان سے متعلق ہر قسم کے ذہنی دباؤ سے آزاد ہوں، یہی تو ایگزام وارئیرز کا مقصد ہے۔’’
مواصلات اور اطلاعاتی ٹیکنالوجی کی وزارت
محکمہ ٹیلی مواصلات نے ’5 جی اور ہیکاتھان 2023 سے آگے‘ کا اعلان کیا
فائیو جی اور اس سے آگے کی مصنوعات/حل تیار کرنے کے لیے 100 اسٹارٹ اپس کو 100 لاکھ سے نوازا جائے گا
محکمہ ٹیلی مواصلات 5 جی مصنوعات اور حل تیار کرنے کے لیے ہیکاتھان کا انعقاد کر رہا ہے۔ یہ مختلف تکنیکی شعبوں میں 5 جی مصنوعات /حل تیار کرنے کے ساتھ اختتام پذیر ہوا۔
محکمہ ٹیلی مواصلات 28 جون، 2023 سے ’5 جی اور ہیکاتھان 2023 سے آگے‘ کے لیے درخواستیں طلب کرتا ہے، جس کا مقصد ہندوستان پر مرکوز جدید خیالات کو شارٹ لسٹ کرنا ہے جنہیں قابل عمل 5 جی اور اس سے آگے کی مصنوعات اور حل میں تبدیل کیا جا سکتا ہے۔ ہیکاتھان کے 100 فاتحین کل ایک کروڑ روپے کی انعامی رقم کا اشتراک کریں گے۔ انہیں اپنی 5 جی مصنوعات /حل کو آگے بڑھانے اور نافذ کرنے کا منفرد موقع ملے گا، تاکہ انہیں حکومت، صنعت، اکیڈمی، ٹیلکو/او ای ایم وغیرہ کے سرپرستوں کے تعاون سے مارکیٹ کے لیے تیار کیا جا سکے۔
شرکاء صحت کی دیکھ بھال، تعلیم اور گورننس، زرعی ٹیکنالوجی اور مویشی، ماحولیات، عوام کی حفاظت اور ڈیزاسٹر مینجمنٹ انٹرپرائز، اسمارٹ سٹیز اور انفراسٹرکچر، سائبر سیکورٹی، بینکنگ، فنانس اور انشورنس، لاجسٹکس اور ٹرانسپورٹیشن، ملٹی میڈیا اور براڈکاسٹ سیٹلائٹ وغیرہ سمیت متعدد زمروں میں 5 جی اور اس سے آگے کے حل تیار کر سکتے ہیں۔
5 جی اور ہیکاتھان سے آگے ہندوستان میں افراد، طلباء، اسٹارٹ اپس اور تعلیمی اداروں کے لیے کھلا ہے۔ محکمہ ٹیلی مواصلات کی جانب سے درخواستیں 31 جولائی 2023 کو موصول کی جائیں گی۔ مزید تفصیلات کے لیے https://dcis.dot.gov.in/hackathon دیکھیں۔
کوئلے کی وزارت
کوئلے کی مانگ کو پوراکرنے کے لئے ویسٹرن کول فیلڈس لمیٹڈ  ریل سے دوگناکوئلہ بھیجے گا
نئی دہلی ،09ستمبر : کول انڈیا لمیٹڈ  کی معاون کمپنی ویسٹرن کول فیلڈس لمیٹڈ ، نے ایک حوصلہ مند لائحہ عمل تیارکیاہے ، جس کے تحت بجلی کے شعبے کے صارفین کی اضافی مانگ کو پوراکرنے کے لئے ریل سے کوئلہ بھیجنے کی صلاحیت کوتقریبادوگناکیاجائے گا۔ کمپنی نے ریل سے حمایت کے ساتھ جنوری ، 2021سے 50ریکس یومیہ کوئلے کے نقل وحمل کا ہدف مقررکیاہے ۔ اس سے متعلق سرگرمیوں کو منظم کرنے کے لئے ‘مشن 100دن ’ ایجنڈاتیارکیاگیاہے ۔
ڈبلیو سی ایل نے حال ہی میں وسطی ، مغربی اورجنوبی ہندوستان کے بجلی صارفین کو سستی قیمت پر اضافی کوئلے کی پیش کش کی تھی ۔ مہاراشٹر، گجرات ، کرناٹک ، مدھیہ پردیش جیسی ریاستوں کی بجلی پیداکرنے والی کمپنیوں اور این ٹی پی سی اور آئی پی پی کے ساتھ تبادلہ خیال کرنے کے بعد ، ڈبلیو سی ایل کو امید ہے کہ سی آئی ایل اورایس سی سی ایل کی دیگرمعاون کمپنیوں سے تبادلے کے بعد ان صارفین سے سالانہ تقریبا 25ملین ٹن اضافی کوئلے کی مانگ پیداہوگی ۔
مانگ میں کافی اضافی کو دیکھتے ہوئے ، ڈبلیو سی ایل نے اگلے سال جنوری سے 50ریکس یومیہ کوئلہ ڈسپیچ کرنے کے لئے ضروری اقدام اٹھائے ہیں ، جس کے لئے کرشنگ ، نقل وحمل اور لوڈنگ کی سہولت بڑھائی جائے گی ۔اسے 5ستمبرسے 15ستمبر، 2020تک چلنے والے مشن 100دن پروگرام کے تحت پوراکیاجائے گا۔ اس سال اوسط لوڈنگ بڑھا کر40ریکس یومیہ اور سب سے زیادہ 50ریکس تک کیاجائے گا۔ 20-2019کا اوسط 23ریکس اور سب سے زیادہ 29ریکس یومیہ تھا۔ کوئلے کی مانگ کی وجہ سے موجودہ سال کا اوسط 19ریکس یومیہ ہے ۔
ڈبلیو سی ایل ، سینٹرل ریلوے  کے ذریعہ تقریبا 90فیصد کوئلہ بھیجتاہے ۔ ریل سے بقیہ ڈھلائی ایس ای سی آراور ایس سی آرکے ذریعہ ہوتی ہے ۔ 50ریکس میں سے 44-43ریکس سی آرکے ،5-4ایس ای سی آرکے اورایس سی آرکے ہوں گے ۔ سی آرافسران کے ساتھ منعقدہ ایک تبادلہ خیال میں ، سائیڈنگ کے زیادہ سے زیادہ سامان ، ریلوے کے گڈس شیڈ کااستعمال ، کافی ریکس کی دستیابی اور اس کی وقت پر لوڈنگ پرایک تفصیلی روڈ میپ تیارکیاگیاہے ۔ سی آرنے ریل ، کوئلہ ، ہم آہنگی کے ساتھ ریک ڈسپیچ دوگناکرنے میں ڈبلیو سی ایل کو تمام امداد فراہم کرنے کا یقین دہانی کرائی ۔
تمام شعبوں کے ڈائرکٹرجنرلوں ، متعلقہ ایچ اوڈی کو اگلے 100دنوں کے اندرکوئلے کے اسٹاک اور سائیڈنگ کے درمیان سڑک کے رکھ رکھاو اور وےبرج کے ساتھ کوئلے کی اضافی کرشنگ اورنقل وحمل کے لئے معاہدے کو پوراکرنے کا خصوصی دھیان دینے کے لئے کہاگیاہے ۔
ڈبلیو سی ایل نے 20-2019کے دوران 57.6ملین ٹن کوئلے کی پیداوارکی اور52.5ملین ٹن کو ئلے کا ڈسپیچ کیا۔ 21-2020کی شروعات میں 14ملین ٹن سے زیادہ کوئلہ اسٹاک اور اس سال 62ملین ٹن کی پیداوار کے ہدف کے ساتھ ، کمپنی کے پاس اپنے صارفین کے لئے 75ملین ٹن سے زیادہ کوئلہ دستیاب ہوگا۔ ڈبلیو سی ایل نے 24-2023تک پیداوارکو75ملین ٹن اور اس کے بعد 27-2026تک 100ملین ٹن تک بڑھانے کا منصوبہ ہے ۔ملک کی توانائی پوراکرنے کے لئے کوئلے کی پیداوارمیں تیز اضافے کی ضرورت ہے ۔
وزیراعظم کا دفتر
وزیر اعظم نے کانچی پورم میں پٹاخہ فیکٹری میں حادثے کی وجہ سے ہونے والے جانی نقصان پر افسوس کا اظہار کیا
پی ایم این آر پی ایف سے ہر مرنے والے کے لواحقین کو 2 لاکھ روپئے اورہرزخمی ہونے والے کےلئے 50 ہزار روپئے معاوضہ کی رقم کاا علان کیا
وزیر اعظم جناب نریندر مودی نے کانچی پورم میں پٹاخے کی ایک فیکٹری میں ہونے والے حادثے کی وجہ سے ہونے والے جانی نقصان پر افسوس کا اظہار کیا ہے۔ وزیر اعظم نے پی ایم قومی راحت فنڈ  سے ہر مرنے والے کے لواحقین کو 2 لاکھ روپئے اورہرزخمی ہونے والے کےلئے 50 ہزار روپئے معاوضہ کی رقم کاا علان کیا۔
وزیر اعظم نے ٹویٹ کیا:
’’کانچی پورم میں ایک پٹاخے کے کارخانہ میں ہونے والے حادثے سے بہت تکلیف ہوئی۔ سوگوار خاندانوں سے تعزیت۔ زخمیوں کی جلد صحتیابی کے لئے دعا گو ہو ں۔ وزیراعظم قومی راحت فنڈ کی طرف سے ہر مرنے والے کے لواحقین کو 2 لاکھ روپے دیئے جائیں گے۔ زخمیوں کو 50 ہزار روپے دیے جائیں گے۔‘‘